* ปัญหาคนรวมกลุ่มมั่วสุม ตั้งแต่ 3 คนขึ้นไป เร่งเครื่องรถมอเตอร์ไซค์เสียงดังในเวลากลางคืน ในถนนสาธารณะ *

พบมีการกระทำดังกล่าว บนถนนในซอยเลียบวารี 59 เส้นทางเข้าจากปากซอยเลียบวารี 59 ผ่านสถานปฏิบัติธรรมศิริโชคพัฒนา มุ่งหน้าบินสะหมัดซันก้ามปู มุ่งหน้าสุเหร่านาตับ บนถนนในช่วงที่ทางซ้ายมือเป็นซันก้ามปู ทางขวามือเป็นทุ่งนาและเสาร์ไฟฟ้าแรงสูง ถนนเป็นทางตรง ไม่มีลูกระนาด

พบการรวมกลุ่มของกลุ่มคนลักษณะตามที่แจ้ง น่าจะเป็นเยาวชน ตั้งกลุ่มบิดรถมอเตอร์ไซค์ ท่อไอเสียเสียงดัง ช่วงเวลาไม่แน่นอน บางวันนาน บางวันแป๊บเดียว เช่น บางวันเริ่มตั้งแต่ประมาณ 2 ทุ่ม - สองทุ่มสิบนาที , บางวันเริ่มตั้งแต่ 3 ทุ่ม - 3 ทุ่ม 5 นาทีบ้าง หรือ 10 นาทีบ้าง , บางวันก็มาประมาณ 3 ทุ่ม 25 นาที - 3 ทุ่มครึ่ง เป็นต้น

อีกทั้ง บริเวณถนนเส้นทางดังกล่าว มักจะมีมอเตอร์ไซค์บิดเร่งเครื่องเสียงดังขับขี่ไป-มาเป็นประจำ

ปัญหาดังกล่าว ก่อให้เกิดความเดือดร้อน รำคาญ ผู้ป่วยและผู้สูงอายุได้รับผลกระทบ นอนหลับพักผ่อนอยู่ก็ต้องสะดุ้งตื่น
ทำให้ผู้อยู่อาศัยรู้สึกไม่ปลอดภัยในชีวิตและทรัพย์สิน

เคยประสานงานกับตำรวจโรงพักสถานีหนองจอก โดย พ.ต.ต. พัชษกณ กันยาสาย สารวัตรปราบปราม สน.หนองจอก นำกำลังมาตรวจตรา และได้ทำหนังสือลงวันที่ 7 กุมภาพันธ์ มีท่านผู้กำกับสน หนองจอก ได้ลงนามเซ็นรับรอง และมีพ.ต.ต. พัชษกณ ลงชื่อเป็นผู้ประสานงาน ถึงสำนักงานเขตหนองจอก เรื่องการสร้างเนินชะลอความเร็วในบริเวณดังกล่าว เพื่อเป็นการแก้ปัญหาการมั่วสุมบิดเร่งเครื่องมอเตอร์ไซค์อย่างถาวร และหนังสือดังกล่าวได้นำส่งถึงทางสำนักงานเขตหนองจอกแล้ว

ทั้งนี้ ตอนนี้กลุ่มคนที่มารวมตัวกันมี 3 - 5 หรือ 6 คน หากไม่มีการแก้ปัญหา อีกหน่อยอาจจะมาเป็น 10 คนขึ้นไป ก็อาจจะเป็นได้
และอาจมีปัญหาอื่นตามมาได้อีก เช่น ยาเสพติด เป็นต้น

อยากให้ทางสำนักงานเขตหนองจอก ดำเนินการสร้างเนินชะลอความเร็วตามข้อกำหนดของกฎหมายตามหนังสือของพ.ต.ต. พัชษกณ ดังกล่าว โดยผลลัพธ์จะเป็นการบูรณาการทำงานร่วมกันระหว่างเจ้าหน้าที่ตำรวจและเจ้าหน้าที่สำนักงานเขตหนองจอก เพื่อแก้ปัญหาที่แจ้งมานี้อย่างยั่งยืน